-242-

**Zápisnica**

**z 22. pracovného zasadnutia Obecného zastupiteľstva**

**v Kráľovej nad Váhom**

**dňa 27. septembra 2017**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Mgr. Hajnalka Oláh |
|  | Ing. Imrich Kovács  Ing. Ladislav Adamkó  Ondrej Kožuch  Ing. Eliška Vargová  Bc. Tibor Vincze  Ing. Kristián Morovič |
|  |  |
| **Referentky OcÚ :** | Bc. Erika Šmátralová  Alžbeta Vadkertiová |
|  |  |
| **Hlavný kontrolór:** | Štefan Bencze |
| **Hostia:** | Mgr. Ondrej Bartošovič  Ing. Aprád Beneš |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli dňa 20.9.2017 emailom informovaní o zasadnutí OZ a následne dňa 26.9.2017 boli pozvaní osobne rozoslanými pozvánkami. Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Bc. Tibor Vincze

Ing. Kristián Morovič

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 54a/2017-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 54b/2017-OZ**

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

-243-

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Správa hlavného kontrolóra obce – kontrola príjmov, výdavkov a finančných operácií obce, hospodárenie a nakladanie s majetkom obce a majetkovými právami Obce Kráľová nad Váhom za obdobie: II. štvrťrok 2017
5. Správa hlavného kontrolóra obce – finančná analýza čerpania rozpočtu v kapitolách 09121 – základná škola, 09111 – materská škola, 09501 – školský klub detí, 09601 – školská jedáleň za obdobie 01/2017 – 07/2017
6. Projekt – domáce kompostárne
7. Prenájom športového areálu
8. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

**Ing. Imrich Kovács, poslanec OZ** – navrhol znovu zaradiť do programu zasadnutia Výzvu na uplatnenie predkupného práva od Ing. Arpáda Beneša, Kráľová nad Váhom č. 117

Poslanci OZ s doplnením programu súhlasili a prijali:

**Uznesenie číslo 55/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**doplnený program zasadnutia obecného zastupiteľstva**

*Prezentácia: 7 poslancov OZ*

*Za schválenie programu zasadnutia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

**3. Výzva na uplatnenie predkupného práva – Ing. Arpád Beneš, Kráľová nad Váhom č. 117**

**Ing. Imrich Kovács, poslanec OZ** – uviedol, žeIng. Beneš ho poprosil, aby predniesol návrh na znovu prerokovanie výzvy na uplatnenie predkupného práva. Následne sa informoval u kontrolóra obce, či sa dá znovu rokovať o kúpe pozemku, ak poslanci OZ na júnovom zasadnutí s uznesením schválili kúpu pozemku od Ing. Beneša za kúpnu cenu 39,00 EUR/m² a starosta obce využil právo veta a pozastavil výkon uznesenia. Zatiaľ sa nič nenašlo, čo by bránilo obecnému zastupiteľstvu znovu schváliť predaj pozemku.

**RNDr. Ferenc Bergendi, starosta obce** – sa informoval, či Ing. Beneš chce silou mocou predať svoj podiel obci za cenu 39,00 EUR/m², nakoľko vo výzve uvádzal, že ak obec neodkúpi jeho podiel prevedie ho na tretiu osobu, prípadne podá návrh na súd na vysporiadanie spoluvlastníckych podielov.

**Ing. Arpád Beneš** – uviedol, že tento bod programu bol už viackrát na zasadnutiach OZ pretriasaný, k neho naplneniu nedošlo - vieme prečo a zároveň odovzdal slovo svojmu právnemu zástupcovi, ktorý ho bude zastupovať uvedenej veci.

**Mgr. Ondrej Bartošovič,** – predstavil sa, je advokát so sídlom v Šali, zároveň od apríla 2017 občan Kráľovej nad Váhom, ale dnes je to ako právny zástupca Ing. Beneša. Nakoľko dlhodobo neboli dotiahnuté záležitosti okolo vysporiadania spoluvlastníckych podielov k spornému pozemku, požiadal

-244-

ho Ing. Beneš, aby ho v tejto záležitosti zastupoval. Naposledy obecné zastupiteľstvo chválilo odkúpenie podielu môjho klienta za cenu 39,00 EUR/m² a výkon uznesenia bol pozastavený navrhujú pre obec dve alternatívy. Prvou je opakovane rozhodnúť o odkúpení podielu obcou od p. Beneša za uvedenú cenu (39,00 EUR/m²) a druhou je zámena podielu za ornú pôdu v katastrálnom území obce na základe dohody , a to v hodnote vyplývajúcej zo znaleckých posudkov. Pokiaľ nebude zo strany obce akceptovaná ani jedna z týchto možností, budú nútení obrátiť sa na súd so žalobou, avšak tomuto postupu sa chcú pokiaľ to bude možné vyhnúť, nakoľko tým vznikajú zbytočné náklady vo forme súdnych poplatkov či trov právneho zastúpenia (viď. záznam na DVD)

**RNDr. Ferenc Bergendi, starosta obce** – naďalej trvá na tom, že uvedená cena je neprimeraná, prehnaná, kúpa pozemku za takú cenu by bola plytvaním obecných finančných prostriedkov; je to uprednostnenie jedného občana obce na úkor ostatných obyvateľov. Ing. Beneš má možnosť predať svoj podiel tretej osobe, napr. pre p. Kožucha, ktorý má v susedstve pozemok.

**Ing. Arpád Beneš** – prvý variant bol na odkúpenie podielu obce, čo obec odmietla predať. Teraz môj podiel je na predaj, je inzerovaný, v prípade ak príde kupca, pozemok bude predaný. Obec si neuplatnila predkupné právo v lehote, môj podiel aj v tomto momente je na predaj. Z mojej stránky iná alternatíva, ako odkúpenie alebo zámena neexistuje.

**RNDr. Ferenc Bergendi, starosta obce** – som toho názoru, že kúpa za navrhnutú cenu je neprimeraná, pre obec nevýhodná.

Rozprava ohľadom doterajších rokovaní o predaja, kúpe a zámene predmetného pozemku (viď. záznam na DVD). Počas rozpravy **Mgr. Hajnalka Oláh, poslankyňa OZ,** vyzvala Ing. Imrich Kovácsa, poslanca OZ, aby predniesol návrh na uznesenie a dáva ho na hlasovanie.

**Ing. Imrich Kovács, poslanec OZ** – nakoľko už raz obecné zastupiteľstvo schválilo kúpu pozemku, je toho názoru, aby obecné zastupiteľstvo znovu hlasovalo za schválenie kúpy pozemku.

**Ing. Eliška Vargová, poslankyňa OZ**, prečítala znenie uznesenia, ktorého výkon bol pozastavený.

Poslanci OZ prijali:

**Uznesenie číslo: 56/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**kúpu pozemku Ing. Arpáda Beneša, podiel parcely č. 301, registra „C“, druh nehnuteľnosti: orná pôda o výmere 542 m², vedenej na LV č. 670 na Okresnom úrade, katastrálny odbor Šaľa, v k. ú. Kráľová nad Váhom, vlastníctvo v podiele ½ k celku, o výmere 271 m², za kúpnu cenu 39,- EUR/m² v zmysle § 6 ods. 3) Zásady hospodárenia a nakladania s majetkom Obce Kráľová nad Váhom a s majetkom štátu, ktorý bol zverený Obci Kráľová nad Váhom číslo 1/2011**

*Prezentácia: 7 poslancov OZ*

*Kúpu schválilo 5 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze,*

*Zdržali sa hlasovania 2 poslanci OZ: Ing. Ladislav Adamkó, Ing. Kristián Morovič*

**RNDr. Ferenc Bergendi, starosta obce** – po schválení kúpy pozemku dodal, že opakovane využije právo veta

-245-

**Ing. Eliška Vargová, poslankyňa OZ** – dodala, že bolo by dobré dodržiavať termíny na podpis uznesení a na zvolanie zasadnutia OZ, lebo podľa jej mienky aj minule išlo o hru s termínmi, preto nebol zvolaný na dohodnutý termín zasadnutie OZ. Prepáčte, že sa k tomu vraciam, ale mohli by ste mi povedať kedy bolo doručené stanovisko SSC, ak na prípise je dátum 21.6.2017, 19.7. nám bolo písané emailom, že obec ešte neobdŕžala stanovisko.

**Štefan Bencze, kontrolór obce** – 10 dní je na podpis uznesenia a 60 dní na zvolanie zasadnutia OZ na znovu schválenie vetovaného uznesenia

Rozprava medzi prítomnými ohľadom stanoviska od SSC, z dôvodu nezvolania zasadnutia obecného zastupiteľstva v dohodnutom termíne (viď. záznam na DVD).

Po rozprave pristúpili k rokovaniu o ďalších bodoch rokovania

1. **Informácia o plnení uznesení z predchádzajúceho zasadnutia OZ**

Správu 15/2017 – kontrola plnenia uznesení z 21. zasadnutia Obecného zastupiteľstva v Kráľovej nad Váhom konaného dňa 23. augusta 2017 – vypracoval kontrolór obce a bola doručená poslancom OZ.

**Štefan Bencze, kontrolór obce** – v krátkosti informoval prítomných o obsahu správy: na 21. zasadnutí OZ bolo prijatých 15 uznesení – všetky uznesenia boli splnené. V jednom uznesení bola schválená odmena kontrolórovi obce, z dôvodu dodržania ustanovenia o odmeňovaní hlavných kontrolórov v zmysle zákona o obecnom zriadení navrhuje zmeniť znenie uznesenia – výška schválenej odmeny sa nemení.

***Ing. Arpád Beneš a Mgr. Ondrej Bartošovič opustili rokovaciu miestnosť.***

Poslanci OZ prijali:

**Uznesenie číslo: 57/2017-OZ**

**Obecné zastupiteľstvo v Kráľovej nad Váhom**

**z r u š i l o**

**Uznesenie 52/2017-OZ: Obecné zastupiteľstvo v Kráľovej nad Váhom s c h v á l i l o odmenu hlavnému kontrolórovi obce vo výške 900,- EUR.**

*Prezentácia: 7 poslancov OZ*

*Za zrušenie uznesenia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

**Uznesenie číslo: 58/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**odmenu hlavnému kontrolórovi v zmysle § 18c, ods. 5) zákona č. 369/1990 Zb. o obecnom zriadení v znení neskorších predpisov vo výške 30 % z mesačného platu za obdobie júl 2016 – máj 2017.**

*Prezentácia: 7 poslancov OZ*

*Za schválenie odmeny hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

Na základe pripomienky poslankyne OZ, Ing. Elišky Vargovej k uzneseniu č. 45/2017-OZ, s ktorým OZ schválilo podpis kúpnej zmluvy s SSC Bratislava, kontrolór obce navrhuje prijať aj uznesenie v znení,

-246-

ako bolo prijaté pri schválení zámeru predaja pozemkov, aby pri zápise v katastri nehnuteľností neboli problémy.

Na základe pripomienky a návrhu poslanci prijali:

**Uznesenie číslo: 59/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**predaj majetku Obce Kráľová nad Váhom v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov a doplnkov.**

**Predmetom predaja sú nehnuteľnosti nachádzajúce sa v katastrálnom území Králová nad Váhom, vo vlastníctve Obce Kráľová nad Váhom, zapísané na Okresnom úrade Šaľa, katastrálnom odbore, odčlenené z pôvodných pozemkov evidovaných na LV č. 1007, 1209, 1531, 1707, 1708, 1743, 1748, 2021 na základe geometrického plánu č. 36315583-030-2012, ktorý vyhotovil GEO3 Trenčín, s. r. o., dňa 16.10.2012 a úradne overil príslušný okresný úrad dňa 18.01.2013 pod číslom 423/2012, a to konkrétne nehnuteľnosti:**

* **parcela č. 3067/52, registra „C“ – KN, vo výmere 122 m², druh pozemku: orná pôda, spoluvlastnícky podiel 1/8**
* **parcela č. 3050/59, registra „C“ – KN, vo výmere 236 m², druh pozemku: orná pôda, spoluvlastnícky podiel 14/200**
* **parcela č. 3050/103, registra „C“ – KN, vo výmere 261 m², druh pozemku: orná pôda, spoluvlastnícky podiel 14/200**
* **parcela č. 3050/104, registra „C“ – KN, vo výmere 3 m², druh pozemku: orná pôda, spoluvlastnícky podiel 14/200**
* **parcela č. 3050/60, registra „C“ – KN, vo výmere 231 m², druh pozemku: orná pôda, spoluvlastnícky podiel 14/200**
* **parcela č. 3050/105, registra „C“ – KN, vo výmere 272 m², druh pozemku: orná pôda, spoluvlastnícky podiel 14/200**
* **parcela č. 3050/61, registra „C“ – KN, vo výmere 3 m², druh pozemku: orná pôda, spoluvlastnícky podiel 14/200**
* **parcela č. 3067/27, registra „C“ – KN, vo výmere 8 m², druh pozemku: orná pôda, spoluvlastnícky podiel 2/48**
* **parcela č. 3050/77, registra „C“ – KN, vo výmere 62 m², druh pozemku: orná pôda, spoluvlastnícky podiel 2/48**
* **parcela č. 1558/67, registra „C“ – KN, vo výmere 451 m², druh pozemku: orná pôda, spoluvlastnícky podiel 30/750**
* **parcela č. 1558/108, registra „C“ – KN, vo výmere 1054 m², druh pozemku: orná pôda, spoluvlastnícky podiel 30/750**
* **parcela č. 1558/109, registra „C“ – KN, vo výmere 1001 m², druh pozemku: orná pôda, spoluvlastnícky podiel 10/20**
* **parcela č. 3050/71, registra „C“ – KN, vo výmere 179 m², druh pozemku: orná pôda, spoluvlastnícky podiel 1/1**
* **parcela č. 3050/115, registra „C“ – KN, vo výmere 241 m², druh pozemku: orná pôda, spoluvlastnícky podiel 1/1**
* **parcela č. 3050/72, registra „C“ – KN, vo výmere 177 m², druh pozemku: orná pôda, spoluvlastnícky podiel 1/1**
* **parcela č. 3050/116, registra „C“ – KN, vo výmere 245 m², druh pozemku: orná pôda, spoluvlastnícky podiel 1/1**
* **parcela č. 3050/78, registra „C“ – KN, vo výmere 55 m², druh pozemku: orná pôda, spoluvlastnícky podiel 1/6**
* **parcela č. 3067/28, registra „C“ – KN, vo výmere 12 m², druh pozemku: orná pôda, spoluvlastnícky podiel 1/6**
* **parcela č. 3067/29, registra „C“ – KN, vo výmere 1 m², druh pozemku: orná pôda, spoluvlastnícky podiel 1/6**

**Kupujúci: Slovenská správa ciest, IVSC Bratislava, Miletičová 19, 820 05 Bratislava**

**Dôvod hodný osobitného zreteľa: Obec Kráľová nad Váhom sa rozhodla predať predmetné pozemky z dôvodu hodného osobitného zreteľa, ktorým je skutočnosť, že ide o verejný záujem t. j. jedná sa o líniovú stavbu „Cesta I/75 Šaľa – obchvat“, ktorej umiestnenie bolo povolené Rozhodnutím o umiestnení stavby číslo 4043/2010-3 zo dňa 26.01.2011, vydaným Mestom Šaľa, ktoré nadobudlo právoplatnosť dňa 03.03.2011. Platnosť územného rozhodnutia bola Mestom Šaľa predĺžená rozhodnutím č. 00860/2014/SU/00965 zo dňa 06.03.2014, ktoré nadobudlo právoplatnosť dňa 11.04.2014 a rozhodnutím č. 04845/2016/SU/04293 zo dňa 28.11.2016, ktoré nadobudlo právoplatnosť dňa 28.12.2016.**

*Prezentácia: 7 poslancov OZ*

*Za schválenie uznesenia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

Uznesenia týkajúce sa vypracovania/prepracovania VZN o dotáciách a Zásad hospodárenia a nakladania s majetkom obce sú priebežne plnené.

Po prerokovaní správy o kontrole uznesení poslanci prijali:

**Uznesenie číslo: 60/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu č. 15/2017 – kontrola plnenia uznesení z 21. zasadnutia Obecného zastupiteľstva v Kráľovej nad Váhom konaného dňa 23. augusta 2017**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

1. **Správa hlavného kontrolóra obce – kontrola príjmov, výdavkov a finančných operácií obce, hospodárenie a nakladanie s majetkom obce a majetkovými právami Obce Kráľová nad Váhom za obdobie: II. štvrťrok 2017**

Správa hlavného kontrolóra o výsledku finančnej kontroly č. 16/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: II. štvrťrok 2017 (01.04.2017-30.06.2017) bola doručená poslancom OZ na preštudovanie.

**Štefan Bencze, kontrolór obce** – podal krátku informáciu o obsahu správy – boli prekontrolované pokladničné doklady, účtovné záznamy na bankových účtoch, plnenie rozpočtu a úverová zaťaženosť

-248-

obce. Odporúča za účelom vyrovnanosti rozpočtu vykonať zmenu rozpočtu. Podal aj krátku informáciu o školení ohľadom čerpania rozpočtu obce, na ktorom sa zúčastnil (vid. záznam na DVD)

**Ing. Eliška Vargová, poslankyňa OZ** – pripomienkovala prečerpanie rozpočtu obce v 21 položkách, dotazovala sa:

* na základe akej zmluvy je uhrádzaná faktúra za účtovné služby, ak zmluva bola podpísaná v júni, zverejnená v novembri minulého roka – je neplatná,
* za čo dostala obec penále zo sociálnej poisťovne,
* z akého dôvodu rezervný fond nie je vedený na podúčte, ako to bolo dohodnuté,
* v rozpočte každoročne sú vyčlenené finančné prostriedky na obecné dni, prečo nie sú vyčerpané a zároveň žiadala predložiť prehľad príjmov a výdavkov za obecné dni za posledné tri roky kedy sa konali

**Mgr. Hajnalka Oláh, poslankyňa OZ** –informovala sa, aká pôžička bola poskytnutá v roku 2016 a vrátená tento rok (Baranová 150,00 EUR)

Po prerokovaní správy poslanci OZ prijali:

**Uznesenie číslo: 61/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra o výsledku finančnej kontroly č. 16/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: II. štvrťrok 2017 (01.04.2017 – 30.06.2017)**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

1. **Správa hlavného kontrolóra obce – finančná analýza čerpania rozpočtu v kapitolách 09121 – základná škola, 09111 – materská škola, 09501 – školský klub detí, 09601 – školská jedáleň za obdobie 01/2017 – 07/2017**

**Štefan Bencze, kontrolór obce** – informoval prítomných, že na základe požiadavky poslankyne OZ vypracoval správu, finančnú analýzu čerpania finančných prostriedkov na úseku školstva. Správa bola doručená aj poslancom OZ.

**Mgr. Hajnalka Oláh, poslankyňa OZ** – na základe predloženej správy môže konštatovať, že finančné prostriedky poskytnuté na financovanie základných škôl (prenesený výkon štátnej správy) do konca kontrolovaného obdobia boli dostačujúce. Podľa jej mienky, ak do konca októbra bude zverejnená výška finančných prostriedkov na ďalšie obdobie pravdepodobne budú postačujúce, a tým pádom obec nebude musieť dofinancovať školy.

Ohľadom dofinancovanie kontrolór obce v závere správy uvádza odborné stanovisko k financovaniu preneseného výkonu štátnej správy z originálnych príjmov: Z dikcie § 7 ods. 3 zákona o rozpočtových pravidlách územnej samosprávy vyplýva záver, že obec nesmie ( nemôže ) po prijatí prostriedkov štátneho rozpočtu obcou na úhradu nákladov preneseného výkonu štátnej správy použiť na úhradu nákladov preneseného výkonu štátnej správy vlastné príjmy. Použitie vlastných prostriedkov obce na úhradu nákladov preneseného výkonu štátnej správy je iba opatrením na vyrovnanie časového nesúladu medzi potrebou zabezpečovania preneseného výkonu štátnej správy a faktickým

-249-

poskytnutím dotácie na toto zabezpečenie zo štátneho rozpočtu. Iné prípady použitia vlastných príjmov obce na financovanie preneseného výkonu štátnej správy sú v rozpore s § 7 ods. 3 zákona o rozpočtových pravidlách územnej samosprávy keďže vlastné príjmy obce nie sú určené na účel financovania preneseného výkonu štátnej správy. Ak obec ako subjekt verejnej správy nedodrží účel použitia verejných finančných prostriedkov porušuje finančnú disciplínu pravidiel rozpočtového hospodárenia.

Ak by obec uhradila náklady na prenesený výkon štátnej správy, došlo by k porušeniu :

* § 7 ods. 3 zákona č. 583/2004 Z. z. o rozpočtových pravidlách územnej samosprávy,
* Čl. 71 ods. 1 Ústavy SR,
* § 5 ods. 1 zákona č. 369/1990 Zb. o obecnom zriadení v. n. p.

a naplnila by skutkovú podstatu § 31 ods. 1 písm. a) zákona č. 523/2004 Z. z. o rozpočtových pravidlách verejnej správy.

Rozprava ohľadom financovania škôl. Na záver rozpravy poslankyňa OZ navrhla k tematike sa vrátiť, ak budú známe údaje o budúcom financovaní škôl na základe údajov nahlásených k 15. septembru (viď. záznam na DVD)

Po rozprave poslanci OZ prijali:

**Uznesenie číslo: 62/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra o výsledku finančnej kontroly č. 17/2017- finančná analýza čerpania rozpočtu v kapitolách 09121 – základná škola, 09111 – materská škola, 09501 – školský klub detí, 09601 – školská jedáleň za obdobie 01/2017 – 07/2017**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

1. **Projekt – domáce kompostárne**

Starosta obce informoval prítomných, že v rámci výzvy „Podpora predchádzania vzniku biologicky rozložiteľných komunálnych odpadov“ obec sa uchádza o finančné prostriedky na obstaranie 620 ks 800 litrových kompostovacích zásobníkov (pre každú domácnosť). Celkové náklady projektu činia: 82584,00 EUR z toho spolufinancovanie obce je vo výške 5 %. Kompostovacie zásobníky budú vlastníctvom obce a obyvateľom budú bezplatne vypožičané. Projekt je pripravený, ešte je potrebné k predloženiu žiadosti priložiť uznesenie obecného zastupiteľstva.

Po prerokovaní poslanci OZ prijali:

**Uznesenie číslo 63/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**predloženie žiadosti o poskytnutie NFP na RO v rámci Výzvy na predkladanie žiadostí o poskytnutie nenávratného finančného príspevku – Podpora predchádzania vzniku biologicky rozložiteľných komunálnych odpadov, Operačný program: Kvalita životného prostredia, Prioritná os: 1, Špecifický cieľ: 1.1.1 Zvýšenie miery zhodnocovania odpadov so zameraním sa na ich prípravu na opätovné použitie, recykláciu a podpora predchádzania vzniku odpadov.**

* **názov projektu: Predchádzanie vzniku biologicky rozložiteľného komunálneho odpadu v Obci Kráľová nad Váhom**
* **výška maximálneho celkového spolufinancovania projektu zo strany žiadateľa z celkových oprávnených výdavkov – 4262,40 EUR**
* **kód výzvy: OPKZP-PO1-2017-23**

Prezentácia: 7 poslancov OZ

Za predloženie žiadosti hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič

1. **Prenájom športového areálu**

Starosta obce informoval prítomných, že návrh nájomnej zmluvy bol doručený OZ FK Betonáris Šaľa a niektorým poslancom na pripomienkovanie. Poslankyňa OZ, Mgr. Hajnalka Oláh už svoje pripomienky k nájmu športového areálu poslala na obecný úrad. Dňa 26.9.2017 obec obdŕžala pripomienky aj od OZ FK Betonáris Šaľa, ktoré starosta prečítal (viď. záznam na DVD). Starosta dodal, že na základe uvedených pripomienok FK Betonáris obcou stanovené podmienky v návrhu nájomnej zmluvy neakceptuje, oni by stanovili podmienky.

Rozprava medzi prítomnými ohľadom prenájmu športového areálu pre OZ FK Betonáris Šaľa, celej činnosti futbalového klubu (viď. záznam na DVD)

Po rozprave poslanci prijali:

**Uznesenie číslo 64/2017-OZ**

**Obecné zastupiteľstvo v Kráľovej nad Váhom**

**o d p o r u č i l o**

**krátkodobý prenájom športového areálu (t. j. do konca novembra 2017) pre OZ FK Betonáris Šaľa –50,00 EUR/ tréning a  200,00 EUR/zápas**

*Prezentácia: 7 poslancov OZ*

*Za krátkodobý prenájom hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

1. **Iné**

**Ondrej Kožuch, poslanec OZ** – žiadal kontrolóra obce o podanie správy ohľadom financovania činnosti spoločného stavebného úradu za posledné tri roky.

**Ing. Eliška Vargová, poslankyňa OZ** – žiadala: materiály predložiť poslancom OZ v dostatočnom predstihu, aby aj komisie mohli pred zasadnutím OZ o tom rokovať; informáciu o rokovaní s COOP Jednota a zároveň predložila žiadosť o zaslanie emailom naskenovanú, písomnú odpoveď na interpeláciu zo dňa 27.9.2017:

* prehľad príjmov a výdavkov obce za obecné dni – posledné tri roky kedy sa konali, žiada o vysvetlenie, prečo obecný úrad nepripravil v roku 2016 ani 2017 obecné dni, hoci v oboch rokoch boli na dané podujatia v rozpočte schválené prostriedky vo výške 6000,- EUR;
* informáciu kedy bolo obci doručené stanovisko SSC zo dňa 21.6.2017 k požiadavke obce na zvýšenie ceny za pozemky pod obchvat;
* o zaslanie vyhodnotenia plnenia polročného plánu zberu separovaného zberu a porovnať s predchádzajúcimi rokmi, keď zber neprechádzal cez organizáciu zodpovednosti výrobcov (OZV);
* na základe akého zmluvného vzťahu uhrádza obec mesačne výdavky za vedenie účtovníctva, keď zmluva zo dňa 27.6.2016 bola zverejnená v novembri 2016 a teda je neplatná.

**Alžbeta Vadkertiová, referentka OcÚ** – dodala, že COOP Jednota dňa 10. októbra 2017 navrhne termín rokovania

-251-

**RNDr. Ferenc Bergendi, starosta obce** – podal informáciu, že NATUR-PACK a. s. vypovedala zmluvu o zabezpečení systému združeného nakladania s odpadmi z obalov.

**Mgr. Hajnalka Oláh, poslankyňa OZ** – žiadala:

* vyznačenie parkovacích miest pred nájomnými bytmi s označením číslom bytu;
* o informáciu ohľadom čerpania dovoleniek zamestnancami obce;
* informáciu o súdnych sporoch obce aj z finančného hľadiska;
* informovala prítomných, že s učiteľkou z MŠ, Alžbetou Vadkertiovou bola rozviazaná pracovná zmluva a bola prijatá nová učiteľka. Podotkla, aby pri najbližšom prijatí do zamestnania bola osoba dôkladnejšie preverená;
* informovala sa ohľadom parkovania auta na verejnom priestranstve „PERO“ a či stavebný úrad pri vydávaní stavebných povolení rieši aj parkovacie miesta.

**Ing. Imrich Kovács, poslanec OZ** – sa informoval ohľadom riešenia nefunkčnosti verejného osvetlenia v časti obce „Jozefovský hon“

**Alžbeta Vadkertiová, referentka OcÚ** – aby firma opravila/odstránila dôvod nefunkčnosti verejného osvetlenia musí vykopať podzemné vedenie

**Mgr. Hajnalka Oláh, poslankyňa OZ** – sa informovala ohľadom opravy ulice „Stará poštová“ a zároveň navrhla, aby rezervované finančné prostriedky na opravu boli použité aspoň na takú časť, na akú postačia.

**RNDr. Ferenc Bergendi, starosta obce** – bude vypísaná výzva na opravu výtlkov a na nový asfaltový koberec v hrúbke 3 cm bez riešenia odvodňovania

Rozprava ohľadom opravy cesty,  odvodňovania ulíc, čerpania/prekvalifikácie finančných prostriedkov v rozpočte na opravu ciest. V rámci rozpravy **Ing. Eliška Vargová, poslankyňa OZ** navrhla pôvodne plánovanú/kompletnú opravu ulice a v rámci dohody/zmluvy s dodávateľom sa dohodnúť úhradu vykovanej práce v dvoch splátkach, prvú splátku tento rok a druhú splátku na budúci. Prítomní sa nestotožnili s navrhovanou opravou ulice Poštovej, ktorú predniesol starosta obce. (viď. záznam na DVD)

1. **Záver**

Na záver **Ing. Eliška Vargová, poslankyňa OZ** predložila písomnú interpeláciu a poslanci OZ sa dohodli o termíne ďalšieho zasadnutia obecného zastupiteľstva t. j. 25.10.2017 a doručenia materiálov do 15.10.2017

Nakoľko prítomní už nemali žiadne pripomienky **starosta obce RNDr. Ferenc Bergendi** zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Bc. Tibor Vincze

starosta obce

Ing. Kristián Morovič